open-index/open-wikipedia-markdown huggingface dataset:
ஆர். பி. தியெங்தோ

**ஆர். பி. தியெங்தோ** (*R. P. Diengdoh*) ( அசோகச் சக்கர விருது பெற்றவர்) மேகாலயா காவல்துறையில் பணியாற்றிய ஒரு இந்திய காவல்துறை அதிகாரி ஆவார். இவருக்கு மரணத்திற்குப் பின் இந்தியாவின் மிக உயர்ந்த வீரதீரச் செயல்களுக்காகவும் தன்னலமற்ற உயிர்த்தியாகத்திற்காகவும் வழங்கப்படும் விருதான அசோகச் சக்கர விருது வழங்கப்பட்டது.

## ஆரம்ப கால வாழ்க்கை
ரேமண்ட் பி. தியெங்தோ 1975 ஆம் ஆண்டு அக்டோபர் 10 ஆம் தேதி சில்லாங்கின் கிழக்கு காசி மலை மாவட்டம், லம்-பேட்கெனில் பிறந்தார். இவருடைய தந்தையின் பெயர் பிலிப் பாசைவ்மொய்ட். இவர், 2004 ஆம் ஆண்டு மேகாலயா காவல்துறையில் துணை கண்காணிப்பாளராக தேர்ந்தெடுக்கப்பட்டார். 

## துணிச்சலான செயல்
நவம்பர் 7, 2007 அன்று, மேகாலயா காடுகளில் இருந்து தீவிரவாதிகளை ஒழிப்பதற்கான நடவடிக்கைக்கு இவர் தலைமை தாங்கினார். இந்த நடவடிக்கையில், இவர் ஒரு போராளியைக் கொன்றார். மேலும், இருவரைப் பிடிக்க உதவினார். ஆனால் துப்பாக்கிச் சூட்டுக் காயங்களைப் பெற்றார். பின்னர் இவர் காயங்களுக்கு ஆளானார். இவரது துணிச்சலுக்காக, இவரது மரணத்திற்குப் பின் இந்தியாவின் மிக உயர்ந்த அமைதிக் கால இராணுவ அலங்காரமான அசோகச் சக்கர விருது வழங்கப்பட்டது.

## அசோக சக்ரா விருது பெற்றவர்
[thumb| ஜனவரி 26, 2009 அன்று புது தில்லியில் நடைபெற்ற இந்தியாவின் 60வது குடியரசு தின அணிவகுப்பில் தியெங்தோவின் மனைவி சதி மோசா பிலாவிடம் [இந்தியக் குடியரசுத் தலைவர் பிரதிபா பாட்டில் வழங்கினார்.]]
இந்தியக் குடியரசுத் தலைவர் அசோகச் சக்ர விருது வழங்கும் நிகழ்வில், தியெங்தோ கடமைக்கான முன்மாதிரியான அர்ப்பணிப்பையும், போராளிகளை எதிர்த்துப் போரிடும் போது மிக உயர்ந்த தியாகத்தைச் செய்வதில் தலைசிறந்த வீரத்தையும் வெளிப்படுத்தினார் என்று குறிப்பிட்டார். 

## சான்றுகள்

பகுப்பு:1975 பிறப்புகள்
பகுப்பு:அசோகச் சக்கர விருது பெற்றவர்கள்
பகுப்பு:2007 இறப்புகள்
தால்மா மலைகள்

thumb| தல்மா மலைகள்
**தால்மா மலைத்தொடர்** (*Dalma Hills*) என்பது இந்தியாவில் சார்கண்டு மற்றும் மேற்கு வங்க மாநிலங்களில் பரவியுள்ள மலைகளின் தொடர்ச்சியைக் குறிக்கிறது. தால்மா வனவிலங்கு சரணாலயம் தால்மா மலைப்பகுதியில் அமைந்துள்ளது. தால்மா மலைத்தொடர் கடல் மட்டத்திலிருந்து 3,000 அடி உயரத்தில் ஜாம்ஷெட்பூர் நகரின் புறநகரில் அமைந்துள்ளது. இம்மலைகள் அடர்ந்த காடுகள் மற்றும் அழகிய சுபர்ணரேகா ஆற்றினால் சூழப்பட்டுள்ளன.

## அருகிலுள்ள சுற்றுலா இடங்கள்
* அனுமன் கோவில்
* சிவன் கோவில்
* பிண்ட்ராபெரா
* மஜ்லாபந்த்
* நிச்லபந்த்
* மூங்கில் குடில்
* இயற்கை விளக்க மையம்
* மான் அடைப்பிடம்
* யானைகள் மீட்பு மையம்

## மேலும் பார்க்கவும்
* தால்மா வனவிலங்கு சரணாலயம்

## மேற்கோள்கள்

பகுப்பு:மேற்கு வங்காளப் புவியியல்
தேவகிரி மலை

**தேவகிரி மலை** (*Devagiri hill*) என்பது இந்திய மாநிலம் ஒடிசாவில் ராயகடாவிலிருந்து 50 கி.மீ. தூரத்தில் சுமார்  உயரமுடைய மலையாகும். மற்ற மலைகளைப் போல் அல்லாமல், இந்த மலையின் உச்சி ஒரு செவ்வக மேடை பொன்று உள்ளது. மலையில் அமைக்கப்பட்டுள்ள 476 படிகள் மூலம் ஒருவர் மலை உச்சியை அடைய முடியும் என்பது மலையின் மற்றொரு தனிச்சிறப்பு. மலையின் உச்சியில், கங்கை, யமுனை, சரசுவதி, பார்கவி மற்றும் இந்திரத்யும்ன ஏரி எனப்படும் வற்றாத நீரின் துருவங்கள் உள்ளன.

## அருகிலுள்ள இடங்கள்
மலையின் உச்சியில் *பஞ்சமுகி* (ஐந்து முகம்) சிவலிங்கம் மற்றும் *அஷ்த* லிங்கம் (எட்டு லிங்கங்கள்) இருப்பதால் இந்த மலை புனிதமாகக் கருதப்படுகிறது. இத்தலத்தின் தொன்மையைப் பறைசாற்றும் கல்வெட்டு ஒன்றும் இங்குக் காணப்படுகிறது. மலையில் இரண்டு தாடைகள் போல் ஒரு குகை உள்ளது. இரண்டு தாடைகள் சந்திக்கும் இடத்தில் ஒரு சிவலிங்கம் நிறுவப்பட்டுள்ளது. ராயகடாவிலிருந்து கே. சிங்பூருக்கு வழக்கமான பேருந்து சேவைகள் உள்ளன. 

## மேற்கோள்கள்

## வெளி இணைப்புகள்
* ராயகட மாவட்டத்தின் அதிகாரப்பூர்வ இணையதளம்
பகுப்பு:ராயகடா மாவட்டம்
பகுப்பு:ஒரிசாக் கோயில்கள்
பகுப்பு:Coordinates on Wikidata
ஷிபு (திரைப்படம்)

***ஷிபு*** என்பது 2019 ஆம் ஆண்டு வெளியான இந்திய மலையாள மொழித் திரைப்படமாகும். இத்திரைப்படம் இரட்டை இயக்குனர்கள் அர்ஜுன் பிரபாகரன், கோகுல் இராமகிருஷ்ணன் ஆகியோரால் இயக்கப்பட்டது, இது பிரனீஷால் எழுதப்பட்டது. கார்கோ சினிமாஸ் தயாரித்தது. இதில் கார்த்திக், அஞ்சு குரியன், சலீம் குமார், பிஜு குட்டன் ஆகியோர் முக்கிய வேடங்களில் நடித்திருந்தனர்.  இப்படத்திற்கு சச்சின் வாரியர் இசையமைத்துள்ளார்.  இது 19 ஜூலை 2019 அன்று வெளியிடப்பட்டது.  

## வெளி இணைப்புகள்
* Amazon Prime Video
* 

பகுப்பு:2019 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:இந்திய நாடகத் திரைப்படங்கள் 
பகுப்பு:இந்திய நகைச்சுவைத் திரைப்படங்கள்
சதுர்தச தேவதை

thumb|240x240px| அகர்தலாவில் உள்ள சதுர்தச கோவில்
**சதுர்தச தேவதை** (*Chaturdasa Devata*) அல்லது **பதினான்கு கடவுள்கள்** என்பது இந்திய மாநிலமான திரிபுராவில் வழிபடப்படும் சைவ இந்துக் கோயில் ஆகும்.

## கண்ணோட்டம்
மரபுகளின்படி, இந்த தெய்வங்களை வழிபடுவதற்கான தோற்றம் மகாபாரதத்தில் தருமனின் ஆட்சிக்கு சமகாலமாக இருந்தது. திரிபுராவின் பழம்பெரும் பழங்கால மன்னர்களில் ஒருவரான திரிபுர் என்பவர் இறந்த பிறகு, கடவுள் சிவன் அவரது தனது விதவைக்கு ஒரு மகனையும் வாரிசையும் வழங்க உறுதியளித்ததாக கூறுகின்றனர். இருப்பினும், சதுர்தச தேவதை வழிபாடு முறையாக ராச்சியத்தில் கடைப்பிடிக்கப்பட வேண்டும் என்று கடவுள் கட்டளையிட்டார். வரலாற்று ரீதியாக, திரிபுராவின் பழங்குடியான திப்ரா மக்கள் பிந்தையவர்களின் செல்வாக்கு இப்பகுதியை அடைந்தபோது, அவர்களின் பூர்வீக கலாச்சாரம் மற்றும் மதத்தை இந்து மதத்துடன் சரிசெய்ததாக நம்பப்படுகிறது. பிராமணரல்லாத உயர் பூசாரிகளான *சாண்டாய்*, அவர்களின் சடங்குகள் மற்றும் பூசைகளை தொடர்ந்து செய்து வந்தனர். ஆனால் முக்கியமான இந்து தெய்வங்களை உள்வாங்கிக் கொண்டனர். இதன் விளைவாக அவர்களின் தேசிய தேவதை சதுர்தச தேவதையாக மாறியது. தெய்வங்கள் தொடர்புடைய பிராமணப் பெயருடன் அடையாளம் காணப்பட்டன.

## அரசர்கள் காலம்
அவைகள் திரிபுராவின் முன்னாள் ஆட்சியாளர்களான மாணிக்ய வம்சத்தின் குல தெய்வங்களாக ஆயின.  தேவ மாணிக்யா மற்றும் அவரது மகன் இரண்டாம் விசய மாணிக்யா போன்ற மன்னர்களின் கீழ் அவைகளின் நினைவாக மனித தியாகங்கள் செய்யப்பட்டன.  இருப்பினும் இந்த நடைமுறை 1600 களின் பிற்பகுதியில் அழிந்து விட்டது. அடுத்த நூற்றாண்டில், தெய்வங்களுக்கு அர்ப்பணிக்கப்பட்ட தற்போதைய கோயில் கிருஷ்ண மாணிக்யாவால் அகர்தலாவில் கட்டப்பட்டது, இருப்பினும் பழைய தலைநகரான உதய்ப்பூரில் ஒரு முந்தைய அமைப்பும் இருந்தது. 

## இன்றைய நாளில்
திரிபுராவில் சதுர்தச தேவதை வழிபாடு இன்றும் தொடர்கிறது. அவர்களின் திருவிழாவான கர்ச்சி பூசை, மாநிலத்தின் மிக முக்கியமான ஒன்றாகும். இது ஜூலை மாதத்தில் ஒரு வார காலமாக நடைபெறுகிறது. கொண்டாட்டத்தின் முதல் நாள் அரசு விடுமுறையாக அறிவிக்கப்படுகிறாது.
 

## சான்றுகள்

பகுப்பு:சைவ சமயம்
பாண்டவ்கடா அருவி

**பாண்டவ்கடா அருவி** (*Pandavkada Falls*) என்பது மகாராட்டிர மாநிலம் நவி மும்பையின் புறநகர்ப் பகுதியான கார்கரில் அமைந்துள்ள ஒரு அருவி ஆகும். சுமார் 107 மீட்டர் உயரமுள்ள இந்த நீர்வீழ்ச்சியானது இயற்கையாக  உள்ள பாறை மேற்பரப்பிலிருந்து தண்ணீரைக் கொட்டுகிறது.

## வரலாறு
பாண்டவ்கடா அருவி, இந்துப் பாரம்பரிய புராணங்களின்படி காடுகளுக்கு நாடுகடத்தப்பட்டபோது பாண்டவர்கள் ஒருமுறை இந்த இடத்திற்கு வந்ததாகக் கூறப்படுகிறது. இதனால் இந்த அருவி பாண்டவ்கடா எனப் பெயரைப் பெற்றதாகவும் கூறப்படுகிறது. பாண்டவர்கடாவுக்குள் பாண்டவர்கள் வந்த இடத்தில் ஒரு பெரிய சுரங்கப்பாதை உள்ளது. இதனால்தான் இது பாண்டவர்கடா என்று அழைக்கப்படுகிறது.

## அமைவிடம்
பாண்டவ்கடா நீர்வீழ்ச்சி கார்கரில் அமைந்துள்ளது. இங்கு பொதுப் பேருந்தில் பயணித்துச் செல்லலாம்.

## ஆபத்து
பாண்டவ்கடா நீர்வீழ்ச்சி ஆபத்தான இடமாக *சிட்கோவால்* அறிவிக்கப்பட்டுள்ளது. 2010ஆம் ஆண்டு அருவியில் நீராடச் சென்ற 12 மாணவர்கள் உயிரிழந்தனர். முன்னதாக, 2005ஆம் ஆண்டு 4 மாணவர்கள் அருவியில் மூழ்கி உயிரிழந்ததால், வனத்துறையினரால் இங்குச் செல்ல தடைவிதிக்கப்பட்டது.  அடுத்து, 2019ஆம் ஆண்டு 4 மாணவர்கள் அருவியில் தங்கள் வாழ்வினை இழந்தனர். இருப்பினும், கார்கர் காவல் நிலைய அதிகாரிகளின் கூற்றுப்படி, சுற்றுலாப் பயணிகளின் விருப்பப்படி, தங்கள் சுய விருப்பத்தின் பேரில் அருவியினைப் பார்வையிட ஒரு நபருக்கு ரூ.50 வசூலிக்கப்படுகிறது.

## மேற்கோள்கள்

பகுப்பு:நவி மும்பை
பகுப்பு:மகாராட்டிர அருவிகள்
பகுப்பு:Coordinates on Wikidata
கடோலினியம் அசிட்டைலசிட்டோனேட்டு

**கடோலினியம் அசிட்டைலசிட்டோனேட்டு** (*Gadolinium acetylacetonate*) என்பது Gd(C5H7O2)3(H2O)2 என்ற மூலக்கூற்றுவாய்ப்பாட்டால் விவரிக்கப்படும் கரிம கடோலினியம் சேர்மமாகும். கடோலினியம்(III) அணைவுச் சேர்மமாக அறியப்படும் இதன் அமைப்பில் மூன்று அசிட்டைலசிட்டோனேட்டுகளும் இரண்டு நீரிய ஈந்தணைவிகளும் காணப்படுகின்றன. 

கரைசல்-கூழ்ம முறையைப் பயன்படுத்தி கடோலினியக் கலப்பு சீரிய கூழ்மத்தூளை தயாரிக்க உதவும் முன்னோடிச் சேர்மமாக கடோலினியம் அசிட்டைலசிட்டோனேட்டும் சீரியம் அசிட்டைலசிட்டோனேட்டும் சேர்ந்த கலவை பயன்படுத்தப்படுகிறது. 

## மேற்கோள்கள்

பகுப்பு:கடோலினியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
தாவரக் குடும்பங்களின் தேர்ந்த உலக சரிபார்ப்புப் பட்டி

thumb|வலது|WCSP இணையதளப் பக்கம்}
**தாவரக் குடும்பங்களின் தேர்ந்த உலக சரிபார்ப்புப் பட்டி** (World Checklist of Selected Plant Families=*WCSP*) என்பது என்பது பன்னாட்டு கூட்டுத் திட்டமாகும். இத்திட்டமானது தாவரவியல் அறிஞர்களால் ஏற்றுக் கொள்ளப்பட்டு, பன்னாட்டு தாவர வகைப்பாட்டியல் படி பெயரிடப்பட்ட தாவரக் குடும்பங்களின், பேரினங்களின், இனங்களின் பெயர்கள் பட்டியல் படுத்தப்பட்டுள்ளன. அரச கழக தாவரவியல் பூங்கா, கியூ, அமைப்பினரால் உலகின் தாவரப்பெயர்கள் குறிப்பிட்ட கால இடைவெளியில் தொடர்ச்சியாக மேம்படுத்தப்பட்டு இற்றைப்படுத்தப்படுகின்றன. இத்தாவரப் பெயர்களை இணையத்தில் தேடும் வகையிலும், சரிபார்ப்பு பட்டியலை உருவாக்கிக் கொள்ளும் வசதியுடன் ஏற்படுத்தப்பட்டுள்ளன.1990ஆம் ஆண்டில்  அரச கழக தாவரவியல் பூங்கா, கியூச் சார்ந்த ஆராய்ச்சியாளர் இராபல் கோவர்ட்சு(Rafaël Govaerts) 'கியூர்கசு' (Quercus) பேரினத்திற்காக, ஒரு சரிபார்ப்பு பட்டியலை உருவாக்கினார். தாவரவியல் ஆய்வறிஞர்களால் ஏற்றக்கொள்ளப்பட்ட அப்பட்டியல் முறைமை, 1999 ஆம் ஐக்கிய நாடுகள் அவை உருவாக்கிய திட்டத்தால்(Global Strategy for Plant Conservation (GSPC)), பிற பேரினங்களுக்கும் பின்னர் விரிவு படுத்தப்பட்டன. 2013| ஆம் ஆண்டு சனவரி கணக்கின் படி, 173 வித்துத் தாவரங்கள் அடங்கிய குடும்பங்கள் கணக்கிடப் பட்டிருந்தன. ஒருவித்திலைத் தாவரங்களின் குடும்பங்கள் முழுமையாக இத்திட்டத்தில் இணைக்கப்பட்டுள்ளன. பிற தாவரங்கள் இணைக்கப்பட்டன. கியூ ஆராய்ச்சிகம் மேலும் பல உலக தாவரவியல் திட்டங்களோடு இணைந்தும் செயற்பட்டது. 

2022 ஆம் ஆண்டு அக்டோபர் மாத இறுதியில்  இத்திட்ட இணையதளமும்(WCSP), அரச கழக தாவரவியல் பூங்கா, கியூ (WCVP) இணையதளமும் தொடர்ந்து செயற்பாட்டை நிறுத்தின. இவற்றின் தரவுகள் முழுமையாக உலகத்தாவரங்களின் இணையம்  திட்டத்திற்கு(Plants of the World Online (POWO)) தரவகத்திற்கு மாற்றப்பட்டுள்ளன. 
## இதனையும் காணவும்
*அரச கழக தாவரவியல் பூங்கா, கியூ
*விக்கியினங்கள்

## மேற்கோள்கள்

## வெளியிணைப்புகள்

*

பகுப்பு:தாவர வகைப்பாட்டியல் அமைப்புகள்
அபரந்தா

**அபரந்தா** (*Aparanta*) அல்லது **அபரந்தகா** ("மேற்கு எல்லை" என்று பொருள்படும்) பண்டைய இந்தியாவின் புவியியல் பகுதியாகும். இது இந்தியாவின் மேற்குக் கடற்கரையில் உள்ள கொங்கண் பகுதியின் வடக்குப் பகுதியை ஒத்திருந்தது. ஆங்கிலேயரிடம் அரசு ஊழியராக இருந்து வரலாற்று ஆசிரியராக மாறிய *ஜே.எப். ப்ளீட்*, அபரந்தா பகுதியில் கொங்கணைத் தவிர கதியாவாட், கட்ச் மற்றும் சிந்து ஆகியவையும் அடங்கும் என்று நம்பினார். இருப்பினும், அபரந்தாவின் பரப்பளவு மிகவும் சிறியதாக இருந்ததை வரலாற்றுப் பதிவுகள் தெளிவுபடுத்துகின்றன. 

ருத்ரதாமனின் ஜூனாகத் கல்வெட்டு, அசோகரின் ஆட்சியின் போது, ஒரு *யோனராஜா* (அதாவது; அயோனியன், அல்லது கிரேக்க மன்னன்), துஷாஸ்பா அபரந்தாவின் ஆளுநராக இருந்ததாகக் குறிப்பிடுகிறது.  மூன்றாம் பௌத்த மாநாட்டின் முடிவில் (கி.மு. 250), *யோனா* (கிரேக்க) *தேரர்* (துறவி) தம்மரக்கிதா, அசோக சக்கரவர்த்தியால் தருமத்தைப் போதிக்க இங்கு அனுப்பப்பட்டார் என பௌத்த நூலான மகாவம்சம் (xii.5) கூறுகிறது.  அவரது முயற்சியால் 37,000 பேர் பௌத்த மதத்தைத் தழுவினர் ( மகாவம்சம், xii.34-6). பௌத்த அறிஞரான *ஏ.கே.வார்டரின்* கூற்றுப்படி, தர்மகுப்தகா பிரிவு இங்குதான் தோன்றியது. 

அபரந்தா என்பது கொங்கணுக்கான சூர்பரக தேசத்திற்கான குடைச் சொல்லாகக் கருதப்படுகிறது. வடக்கில் கோமந்தகத்தையும், *குண்டலிகா* ஆற்றுடன் தெற்கில் உள்ள கோமந்தகத்தையும் இரண்டிற்கும் இடையே ஒரு பிளவுக் கோட்டாக இருந்துள்ளது.

## சான்றுகள்

பகுப்பு:இந்தியா புவியியல் தொடர்பான குறுங்கட்டுரைகள்
தமிழ்நாடு சட்டப் பேரவை அவை முன்னவர் பட்டியல்

**தமிழ்நாடு சட்டப் பேரவையின் அவை முன்னவர்** (*List of leaders of the house in the Tamil Nadu Legislative Assembly*) என்பது தமிழ்நாடு சட்டமன்றத்தில் ஆளும் கட்சியை வழிநடத்தும் ஒரு தேர்ந்தெடுக்கப்பட்ட சட்டமன்ற உறுப்பினர் ஆவார். இவர் தமிழ்நாடு சட்டப் பேரவையின் அவை முன்னவர் எனத் தமிழக அரசின் ஒரு அங்கமான சட்டமன்றத்தின் மிகப்பெரிய அரசியல் கட்சியின் தலைவர் ஆவார். சபை முன்னவராக அமைச்சர் ஒருவர் அரசாங்கத்தால் நியமிக்கப்படுவார். சட்டப் பேரவையின் சபாநாயகர், சில அலுவல் விடயங்களின் விவாதத்திற்கு நேரத்தை ஒதுக்குவதற்கு முன், அவை முன்னவரைக் கலந்தாலோசிக்க வேண்டும் என்று நடைமுறை விதிகள் கூறுகின்றன. அரசாங்க செயல்பாடுகளின் இவரது முக்கியப் பொறுப்பு ஆகும். சட்டப்பேரவையின் அலுவல்களை நடத்துவதில் பேரவைத் தலைவருக்கு உதவுவதே இவரது தலையாய கடமையாகும்.

1952 முதல், தமிழ்நாடு சட்டமன்றத்தில் 12 அவைத் தலைவர்கள் இருந்துள்ளனர். இந்தியக் குடியரசின் முன்னாள் பாதுகாப்பு அமைச்சர், இந்திய தேசிய காங்கிரசின் சி. சுப்பிரமணியம், சென்னை மாநில சட்டப் பேரவையின் அவை முன்னவர் பதவி வகித்த முதல் நபர் ஆவார். தமிழ்நாட்டின் முன்னாள் செயல் தலைவரான வி. ஆர். நெடுஞ்செழியன், மிக நீண்ட காலம் இப்பதவி வகித்த தலைவர் ஆவார். இவர் திராவிட முன்னேற்றக் கழகம் மற்றும் அனைத்திந்திய அண்ணா திராவிட முன்னேற்றக் கழகம் ஆகிய இரு திராவிடக் கட்சிகளிலிருந்தும் தேர்ந்தெடுக்கப்பட்டவர். திராவிட முன்னேற்றக் கழகத்தைச் சேர்ந்த க. அன்பழகன் இரண்டாவது மிக நீண்ட பதவிக் காலம் பெற்றவர். ஆர். எம். வீரப்பன் மிகக் குறுகிய பதவிக் காலம் (23 நாட்கள் மட்டுமே) மட்டுமே இப்பதவியினை வகித்தவர் ஆவார். மு. பக்தவத்சலம் முதலமைச்சராக பணியாற்றுவதற்கு முன்பு அவைத் முன்னவராகப் பணியாற்றினார். மு. கருணாநிதி, ஓ.பன்னீர்செல்வம் ஆகியோர் தமிழக சட்டசபையின் அவைத் தலைவராகப் பணியாற்றிய முன்னாள் முதல்வர்கள் ஆவர். 

11 மே 2021 முதல் திராவிட முன்னேற்றக் கழகத்தின் தற்போதைய பொறுப்பாளர் துரைமுருகன் அவை முன்னவராக உள்ளார்.

## பட்டியல்
; விளக்கம்
* பதவி விலகல்
* பதவியின் போது மரணம்
* மீண்டும் பதவி

* 

## மேலும் பார்க்கவும்
* தமிழ்நாட்டின் வரலாறு
* தமிழகத்தில் தேர்தல்
* தமிழக ஆளுநர்களின் பட்டியல்
* தமிழ்நாடு தலைமைச் செயலகம்
* தமிழ்நாடு சட்டமன்றம்
* தமிழ்நாட்டு  முதல்வர்கள் பட்டியல்
* தமிழக துணை முதல்வர்கள் பட்டியல்
* தமிழ்நாடு சட்டப் பேரவையின் பேச்சாளர்கள் பட்டியல்
* தமிழக சட்டப் பேரவையில் எதிர்க்கட்சித் தலைவர்கள் பட்டியல்

## மேற்கோள்கள்

பகுப்பு:தமிழ்நாடு சட்டமன்றம்
*
பகுப்பு:தமிழக அரசியல்
பெண்டா மக்னீசியம் இருகாலைடு

**பெண்டா மக்னீசியம் இருகாலைடு** (*Pentamagnesium digallide*) என்பது Mg5Ga2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மக்னீசியம் காலைடுகள் குடும்பத்திலுள்ள இச்சேர்மம் மக்னீசியம் காலைடு(−V) என்ற பெயராலும் அறியப்படுகிறது. இச்சேர்மத்தில் காலியம் ஓர் அரிதான் -5 என்ற ஆக்சிசனேற்ற நிலையில் காணப்படுகிறது. மக்னீசியமும் காலியமும் சேர்ந்த கலவையை பிளவு தணித்தல் வினைக்கு உட்படுத்தி விளைபொருளை 350 பாகை செல்சியசு வெப்பநிலைக்கு சூடுபடுத்துவதன் மூலம் பெண்டாமக்னீசியம் இருகாலைடு உற்பத்தி செய்யப்படுகிறது.

:5Mg + 2Ga → Mg5Ga2

மக்னீசியம்-காலியம் உலோகக் கலவைகள் அதிக வெப்பநிலையில் வெளிப்படும்போது இது ஒரு தேவையற்ற தயாரிப்பு ஆகும்.

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:காலியம் சேர்மங்கள்
இந்தியச் சிறுதானிய ஆராய்ச்சி நிறுவனம்

**இந்தியச் சிறுதானிய ஆராய்ச்சி நிறுவனம்** (*Indian Institute of Millets Research*) என்பது தெலங்காணாவில் ஐதராபாத்து நகரில் உள்ள இராஜேந்திரநகரில் அமைந்துள்ள சோளம் மற்றும் பிற சிறுதானியங்களில் அடிப்படை மற்றும் மூலோபாய ஆராய்ச்சியில் ஈடுபட்டுள்ள ஒரு விவசாய ஆராய்ச்சி நிறுவனம் ஆகும். இந்நிறுவனம் இந்திய வேளாண் ஆராய்ச்சிக் கழகத்தின் கீழ் செயல்படுகிறது. இது தினை இனப்பெருக்கம், மேம்பாடு, நோயியல் மற்றும் மதிப்புக் கூட்டல் பற்றிய விவசாய ஆராய்ச்சிகளை நடத்துகிறது. இந்தியச் சிறுதானிய ஆய்வு நிறுவனம், சோளம் மீதான அகில இந்திய ஒருங்கிணைந்த ஆராய்ச்சித் திட்டங்கள் மூலம் தேசிய அளவில் சோள ஆராய்ச்சியை ஒருங்கிணைத்து மேம்படுத்துவதுடன் பல்வேறு தேசிய மற்றும் பன்னாட்டு நிறுவனங்களுடன் ஆய்வுத் தொடர்பைக் கொண்டுள்ளது.

## வரலாறு
இந்தியச் சிறுதானிய ஆய்வு நிறுவனம் 1958ஆம் ஆண்டு முதன்முதலில் பருத்தி, எண்ணெய் வித்துக்கள் மற்றும் தினைகள் மீதான தீவிர ஆராய்ச்சிக்கான திட்டத்தின் கீழ் நிறுவப்பட்டது. சோளம், ஆமணக்கு, நிலக்கடலை, துவரை மற்றும் பருத்தி போன்ற முக்கியமான உலர்நில பயிர்கள் மற்றும் பயிர் முறைகள் குறித்த ஆராய்ச்சியில் ஈடுபட்டது. சோளம் சார்ந்த பயிர் முறைகள். இந்த நிறுவனம் 2014-ல் தற்போதைய சிறுதானிய ஆராய்ச்சி நிறுவனமாகத் தரம் உயர்த்தப்பட்டது. 

## கட்டாய பயிர்கள்
thumb|200x200px| மதிப்பு கூட்டல் ஆய்வகம்
இந்நிறுவனம் மரபுசார் மற்றும் உயிரி தொழில்நுட்ப முறைகளைப் பயன்படுத்திப் பயிர் மேம்பாட்டு ஆராய்ச்சிகளை சோளம், கம்பு, கேழ்வரகு, தினை, சாமை, குதிரைவாலி, வரகு மற்றும் கருவரகு முதலிய சிறுதானியங்களில் மேற்கொண்டு வருகின்றது.

## மேலும் பார்க்கவும்

* இந்திய தொழில்நுட்ப நிறுவனங்கள்

## மேற்கோள்கள்

பகுப்பு:இந்திய வேளாண்மை ஆய்வு நிலையங்கள்
கடவுள் கோயில்

**கடவுள் இந்து ஆலயம்** (*Kadavul Hindu Temple*) என்பது அமெரிக்காவின் ஹவாய் மாகாணத்தில் உள்ள காவாய் தீவில் அமைந்துள்ள சிவனுக்காக அர்ப்பணிக்கப்பட்ட யாழ்ப்பாண பாணி இந்து ஆலயமாகும். இது சைவ சித்தாந்த மடாலயத்தால் பராமரிக்கப்படுகிறது. இது ஹவாய் ஆதீனம் அல்லது ஹவாயின் இந்து மடாலயம் என்றும் அழைக்கப்படுகிறது.

## பின்னணி
கடவுள் என்பது பழங்காலத் தமிழ்ச் சொல்லாகும். இதன் பொருள் "உள்ளார்ந்த தன்மையுடையவர் மற்றும் அப்பாற்பட்டவர்" என்பதாகும். கடவுள் கோயில் 1973 ஆம் ஆண்டு சிவாய சுப்பிரமணியசுவாமி என்பவரால் நிறுவப்பட்டது. ஹவாயின் சைவ சித்தாந்த மடாலயம் பராமரிப்பில் உள்ள இரண்டு கோவில்களில் இதுவும் ஒன்று. மற்றொரு கோவில் இறைவன் கோயில். 39 அங்குல உயரமுள்ள குவார்ட்சு சிவலிங்கம் கோயிலின் மையச் சின்னமாக விளங்குகிறது. சிவலிங்கம் இதுவரை உருவாக்கப்பட்ட மிகப்பெரிய ஆறு பக்க, ஒற்றை முனை கொண்டதாக நம்பப்படுகிறது. கடவுள் கோயில் வயிலுவா ஆற்றுக்கு அடுத்ததாக அமைந்துள்ளது.  மேலும், வயிலுவா மலையிலிருந்து 8 கி.மீ. தூரத்தில் அமைந்துள்ளது.   சிவலிங்கம் 320 கிலோ எடையில், 39 அங்குல உயரமுள்ள, வெட்டப்படாத குவார்ட்சு படிகமாகும்.

## புகைப்படங்கள்


File:Kadavul tandavas.jpg|108 சிவ தாண்டவம்
File:Kadavul Temple Outside.jpg|கடவுள் கோயிலின் வெளிப்புறம்

## இதனையும் காண்க

* சிவாய சுப்பிரமணியசுவாமி
* போதிநாத வேலன்சாமி
* இறைவன் கோயில்
* சைவ சித்தாந்த மடாலயம்

## சான்றுகள்

பகுப்பு:சிவன் கோயில்கள்
பகுப்பு:Coordinates on Wikidata
பகுப்பு:ஹவாய்
பகுப்பு:அமெரிக்க இந்துக் கோவில்கள்
ஹென்ரிக் ஆண்டர்சன் (இசைக்கலைஞர்)

**ஹென்ரிக் ஆண்டர்சன்** ( *Henrik Andersen* ) (பிறப்பு: பிப்ரவரி 7, 1966) டென்மார்க்கைச் சேர்ந்த ஜாஸ் கித்தார் கலைஞரும், பாடகரும்-பாடலாசிரியரும, பல இசைக்கருவிவிகளை கையாளும் கலைஞரும், குரல் தாள கலைஞரும் ஆவார். இவரது இசைக்கருவிகளில் லிண்டா மன்சர் இவருக்காக உருவாக்கப்பட்ட ஐம்பத்திரண்டு சரங்கள் கொண்ட கித்தார் உள்ளது.

## பின்னணி
ஆண்டர்சன் டென்மார்க்கின் கோபனாவனில் பிறந்து வளர்ந்தார். அங்குள்ள உள்ள ரிதம் இசைப் பள்ளியில் பட்டம் பெற்றார். பதினெட்டு வயதிலிருந்தே இவர் ஒரு கித்தார் கலைஞராகவும் பாடகராகவும் தொழில் ரீதியாக நிகழ்ச்சிகளை நிகழ்த்தினார். இவர் திரிலோக் குர்து மற்றும் பீட் லாக்கெட் ஆகியோரிடம் கர்நாடக இசையை (இந்திய இசை) பயின்றார். பின்னர் அது இவரது இசையமைப்பில் ஒரு முக்கிய அங்கமாக மாறியது.

இவர் பீட் பாக்ஸிங் மற்றும் கொன்னக்கோல் போன்ற குரல் தாள பாணிகளில் நிபுணத்துவம் பெற்றவர். மேலும் கொன்னக்கோல் மற்றும் கித்தார் கற்பித்துள்ளார்.

ஆண்டர்சனின் "மூன் ஓவர் தஞ்சை" என்ற பாடல் சிறந்த பாரம்பரியப் பாடலுக்கான விருதை வென்றது.

## நாடகக் கலைஞர்
ஆண்டர்சன் ஒரு நாடக கலைஞரும் ஆவார். இவர் டேனிஷ் நாடக நிறுவனங்களான டீட்டர் டாஸ்கன், டீட்டர் ரிஃப்ளெக்ஷன் மற்றும் பிரனார் டீட்டர்ஸ் ஆகியவற்றுடன் இணைந்து நடித்துள்ளார். நாடக நிறுவனத்திற்காக நாடங்களை எழுதி, அதற்கு  இசையமைத்துள்ளார். இவர் ஒரு தொழில்முறை கேலிச்சித்திரம் கலைஞர்.

## சான்றுகள்

## வெளி இணைப்புகள்
* Official site
* Anderson's YouTube page, playing the Medusa guitar

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இசைக் கலைஞர்கள்
பிண்டாரா, குசராத்

**பிண்டாரா** (*Pindara*) எனவும் பிண்டாரகா அல்லது பிண்டதாரகா என்றும் அழைக்கப்படும் இது இந்தியாவின் குசராத்தின் தேவபூமி துவாரகை மாவட்டத்தில் உள்ள கச்சு வளைகுடாவின் கரையோரத்தில் உள்ள துவாரகைக்கு அருகிலுள்ள ஒரு கிராமமாகும்.

## இதிகாசத்தில்
"ஒருவன் அடக்கப்பட்ட புலன்கள் மற்றும் ஒழுங்குபடுத்தப்பட்ட உணவுகளுடன் துவாராவதிக்கு செல்ல வேண்டும். அங்கு பிண்டாரகா என்று அழைக்கப்படும் புனித தலத்தில் நீராட வேண்டும். அதன் மூலம் தங்கத்தின் பலனை மிகுதியாகப் பெறலாம்" என  மகாபாரதத்தில் (3.82) குறிப்பிடப்பட்டுள்ளது. *அனுசாசனபர்வதம்* (25.57) பிண்டாரகாவை ஒரு புனிதத் தலமாகக் குறிப்பிடுகிறது. 

மகாபாரதத்தின் உஜ்யந்த பர்வத்தில் "உஜ்ஜயந்தபர்வதம் என்ற மலை சௌராட்டிரா பிரதேசத்தில் பிண்டாரகா கோயிலுக்கு அருகில் அமைந்துள்ளது" என குறிப்பிடப்பட்டுள்ளது. மகாபாரதத்தின் வனபர்வம் அத்தியாயம் 21ன் படி இந்த மலைக்கு மாய சக்திகள் இருப்பதாக கூறப்படுகிறது. துவாரகையின் யாதவ மோதலின் முடிவில் கோயில் கடலில் மூழ்கியது.

### தொல்லியல்
thumb| 7 முதல் 10 ஆம் நூற்றாண்டைச் சேர்ந்த பிண்டாரா கோயில்கள்
பழைய கற்காலத்தின் எச்சங்களால் இந்த இடம் நிறைந்துள்ளது. ஒரு அகழ்வாராய்ச்சியில் சிவப்பு பளபளப்பான பொருட்கள் மற்றும் அம்ப்போரா துண்டுகள் கண்டுபிடிக்கப்பட்டன. இது மத்தியதரைக் கடலுடன் கடல் இணைப்புடன் ஒரு ஆரம்ப குடியேற்றத்தை பரிந்துரைத்தது. 8 ஆம் நூற்றாண்டின் முற்பகுதியில் இத்தலம் புனித யாத்திரை தலமாக இருந்தது. 

கிராமத்திற்கு அருகில் 7 முதல் 10 ஆம் நூற்றாண்டைச் சேர்ந்த  ஐந்து கோயில்களும்,ஒரு மண்டபமும் உள்ளது. அவை பாதுகாக்கப்பட்ட நினைவுச் சின்னங்களாகும்.  

கோவாவின் தேசிய கடலியல் நிறுவனம் பிண்டாரா கடற்கரையில் நீரில் மூழ்கிய கோவில் வளாகத்தை கண்டுபிடித்தது. வடமேற்கு சௌராட்டிராவில் கடலோர ஆய்வுகளில் தற்போது அலை மண்டலத்தில் உள்ள ஒரு கோவில் வளாகத்தின் எச்சங்கள் கண்டறியப்பட்டன. 

## சான்றுகள்

பகுப்பு:மகாபாரதம்
பகுப்பு:இந்து தொன்மவியல் இடங்கள்
பெற்றோர்-ஆசிரியர் கூட்டம்

**பெற்றோர்-ஆசிரியர் கூட்டம்** (Parent–teacher conference) என்பது பள்ளியில் குழந்தையின் முன்னேற்றத்தைப் பற்றி விவாதிக்கவும், கல்வி அல்லது நடத்தைப் பிரச்சினைக்களுக்காகன தீர்வுகளைக் கண்டறியவும் மாணவர்களின் பெற்றோர் மற்றும் ஆசிரியர்களுக்கு நடைபெறும் இடையே ஒரு சிறிய கூட்டம் ஆகும். இது பெற்றோர்-ஆசிரியர் மாநாடு, பெற்றோர்-ஆசிரியர் நேர்காணல், பெற்றோர்-ஆசிரியர் இரவு, பெற்றோர் மாலை அல்லது பெற்றோர் ஆசிரியர் சந்திப்பு எனவும் அழைக்கப்படுகிறது. அறிக்கை அட்டைகள் மூலம் தனிப்பட்ட பாடங்களில் மாணவர்களின் குறிப்பிட்ட பலம் மற்றும் பலவீனங்களில் கவனம் செலுத்துவதன் மூலமும், பாடங்களுக்கு இடையேயான திறன்களின் அளவைப் பொதுமைப்படுத்துவதன் மூலமும்  மூலம் தெரிவிக்கப்படும் தகவல்கள் இந்தக் கூட்டத்திற்குத் துணைபுரிகிறது.

பெரும்பாலான கூட்டங்கள் மாணவர்கள் இல்லாமல் நடைபெறுகின்றன, அந்தச் சமயத்தில் மாணவர்களின் முன்னேற்றம் குறித்து விவாதிக்கப்படுகிறது, மாணவர்களையும் அந்தக் கூட்டங்களில் சேர்த்துக்கொள்வதன் மூலம் அவர்களது செயல்திறன் அதிகரிக்க வாய்ப்புள்ளது. கூட்டங்கள் பொதுவாக ஆசிரியர்களால் வழிநடத்தப்படுகின்றன, பெற்றோர்கள் பரவலாக ஆசிரியர்களின் கருத்துக்களைக் கேட்பதாக இந்தக் கூட்டம் அமைகிறது.

## வகைகள்
ஒரு நாடு, பள்ளி மாவட்டம் மற்றும் தனிப்பட்ட பள்ளி ஆகியவற்றைப் பொறுத்து, பெற்றோர்-ஆசிரியர் கூட்டங்கள் பல்வேறு வடிவங்களில் உள்ளன.

### பயன்முறை
பிற கூட்டங்களைப் போலவே, பெற்றோர்-ஆசிரியர் கூட்டங்களும் ஓரிடத்தில் சந்திக்கும் நிகழ்வாகவோ அல்லது தொலைபேசி அல்லது மைக்ரோசாஃப்ட் டீம்கள், ஜூம் அல்லது கூகுள் போன்ற நிகழ்பட கலந்துரையாடல் மூலம் நடத்தப்படும் மின்னணு சந்திப்பாகவோ அமையலாம்.இந்த நேர்காணல்கள் பொதுவாக ஐந்து முதல் பதினைந்து நிமிடங்கள் வரை இருக்கும்.

## மேலும் பார்க்கவும்
* கல்விசார் மதிப்பீடு
## சான்றுகள்

பகுப்பு:பள்ளிக் கலைச்சொல்லியல்
செருமேனியம் இருசெலீனைடு

**செருமேனியம் இருசெலீனைடு** (*Germanium diselenide*) என்பது  GeSe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செருமேனியமும் செலீனியமும் சேர்ந்து இச்சேர்மம் உருவாகிறது.
## தயாரிப்பு
செருமேனியம் மற்றும் செலீனியம் ஆகிய தனிமங்கள் விகிதவியல் அளவுகளில் எடுத்துக் கொள்ளப்பட்டு வினைபுரியச் செய்வதன் மூலம் அல்லது செருமேனியம் டெட்ராகுளோரைடை ஐதரசன் செலீனைடுடன் சேர்த்து வினைபுரியச் செய்வதன்  மூலம் செருமேனியம் இருசெலீனைடு தயாரிக்கப்படுகிறது.:

:
:
## பண்புகள்
செருமேனியம் இருசெலீனைடு செலீனியம் மற்றும் ஐதரசீனுடன் வினைபுரிந்து மஞ்சள் நிற செலீனிடோசெருமானேட்டை (N2H5)4Ge2Se6) தருகிறது.

:
செருமேனியம் இருசெலீனைடு ஈயசெலீனியம் மற்றும் காலியம்(III) செலீனைடு ஆகியவற்றுடன் உயர் வெப்பநிலையில் வினைபுரிந்து PbGa2GeSe6 சேர்மத்தைக் கொடுக்கிறது

## மேற்கோள்கள்

பகுப்பு:செருமேனியம் சேர்மங்கள்
பகுப்பு:செலீனைடுகள்
பம்மன்

**பம்மன்** (  ; 28 பிப்ரவரி 1920 - 3 ஜூன் 2007) என்றழைக்கப்படும் **ஆர். பரமேஸ்வர மேனன், [[இந்தியா]]**வின் கேரளாவில் உள்ள கொல்லத்தை சேர்ந்த மலையாள நாவலாசிரியரும் எழுத்தாளருமாவார்.

மனித மனங்களின் சிற்றின்ப ஆசைகளைப் பற்றிய வேட்கையுடன் போராடும் படங்களைக் கொண்ட அவரது நாவல்களுக்காக மிகவும் பிரபலமான இவர், பல மலையாள படங்களுக்கும் வசனம் எழுதியுள்ளார். *[[சட்டக்காரி (1974 திரைப்படம்)|சட்டக்காரி]]*  மற்றும் *[[அடிமைகள் (திரைப்படம்)|அடிமைகள்]]* உட்பட அவரது சில நாவல்கள் திரைப்படங்களாக எடுக்கப்பட்டன. அவர் இரண்டு முறை கேரள மாநில திரைப்பட விருதையும் வென்றுள்ளார். மேற்கு இரயில்வேயில் துணை தலைமை பொறியாளராக பணியாற்றி ஓய்வு பெற்ற இவர், தனது பணிக்காலத்தில் பெரும்பாலும் மும்பை மாநகரத்தில் கழித்துள்ளார்.  

## படைப்புகள்
அவரது படைப்புகள் கீழே பட்டியலிடப்பட்டுள்ளது 

* *பிராந்து*
* *[[சட்டக்காரி (1974 திரைப்படம்)|சட்டகாரி]]*
* *அடிமகள்*
* *மிஸ்ஸி*
* *தம்புராட்டி*
* *அம்மிணி அம்மாவன்*
* *நேரிப்போடு*
* *ஒரும்பத்தவள்*
* *அப்பு*
* *வசலன்*
* *சமரம்*
* *சக்ரவதம்*
* *தேவகாந்தாரி*
* *கற்பூரத்துளசியுதே மனம்*
* *சதுரங்கம்*
* *பாபமோக்ஷம்*
* *கர்மயோகி*
* *அஷ்டமத்தில் சனி*
* *பூச்சக்கண்ணுள்ள பெண்ணுங்கள்*
* *ஒடுக்கம்*
* *வாழி பிழைச்சவர்*
* *பஞ்சவடியிலே கந்தர்வம்*
* *சகோதரி*
* *நிர்பாக்யஜாதகம்*
* *திரணோட்டம்*
* *குட்டசம்மதம்*
* *எழுநல்லது-கதைகள்*
* ஒருபிடி நிழல்கள் 

## மேற்கோள்கள்

பகுப்பு:2007 இறப்புகள்
பகுப்பு:1920 பிறப்புகள்
பகுப்பு:எழுத்தாளர்கள்
பகுப்பு:மலையாள எழுத்தாளர்கள்
பகுப்பு:மலையாள இலக்கியவாதிகள்
என்டே தங்கம் (சிறுகதை)

மலையாள எழுத்தாளரும், தமிழ் இலக்கிய உலகில் பரவலாக அறியப்பட்டவருமான வைக்கம் முஹம்மது பஷீர் அவர்களால் முதன்முதலாக எழுதி வெளியிடப்பட்டது இந்த " **என் தங்கம்** " (என் செல்லம்) என்ற சிறுகதை. 1937 ஆம் ஆண்டில் இந்த கதை  *ஜெயகேசரி* என்ற பத்திரிகையில் வெளியிடப்பட்டது. தற்போது இந்த பத்திரிக்கை பதிப்பில் இல்லை. பின்னர் அது " **தங்கம்** " என்ற பெயரில் **விசப்பு** ( *பசி*, 1954, தற்போதைய புத்தகங்கள்) கதைத் தொகுப்பில் வெளியிடப்பட்டது. மலையாள காதல் புனைகதைகளில் இக்கதை ஒரு தனி பாணியைக்கொண்டதாகும். மேலும் இதன் கதாநாயகி ஒரு இருண்மையான பாதிரப்படைப்பைக் கொண்டிருந்தது குறிப்பிடத்தக்கதாகும்.  

## பின்னணி
அஜ்மீர், பெஷாவர், காஷ்மீர் மற்றும் கல்கத்தா போன்ற நகரங்களில் பல்வேறு தரக்குறைவான வேலைகளைச் செய்துவிட்டு, 1930களின் நடுப்பகுதியில் பஷீர் எர்ணாகுளத்திற்குத் திரும்பினார். அங்கு ஹோட்டல்களில் பாத்திரங்களைக் கழுவுதல் போன்ற பல்வேறு வேலைகளில் சேர்ந்து தனது வாழ்க்கைப்பயணத்தை தொடர்ந்துள்ளார். மேலும் அங்கே அவர் கேரளாவில் ஒரு விளையாட்டுப் பொருட்களின் ஏஜென்சியை நடத்திவரும் சியால்கோட்டைச் சேர்ந்த ஒரு விளையாட்டுப் பொருட்களின் உற்பத்தியாளரைச் சந்தித்து,  தனது தந்தையின் வணிகம் திவாலானதையும், குடும்பம் ஏழ்மையடைந்ததையும் கண்டு வீடு திரும்பி, எர்ணாகுளத்தில் உள்ள சியால்காட் ஸ்போர்ட்ஸ் நிறுவனத்தில் ஏஜெண்டாக பணியாற்றத் தொடங்கினார். ஆனால் இயற்கையோ அவரை மேலும் போராட்டத்தை சந்திக்க ஒரு சைக்கிள் விபத்து மூலம் அவரை தற்காலிகமாக செயலிழக்கச் செய்தபோது அந்த வேலையையும் இழந்தார். குணமடைந்ததும், மீண்டும் அவர் வேலைகளுக்கான முடிவில்லாத வேட்டையை தொடங்கிய சமயத்தில் தான் *ஜெயகேசரி* பத்திரிகையின் அலுவலகத்திற்குள் நுழைந்தார், அந்த பத்திரிகையின் ஆசிரியர் தான், அங்குள்ள மற்ற வேலைகளையும் செய்யும் வேலையாளாகவும் இருந்துள்ளார், அதனால் வேலை எதுவும் இல்லை எனவும் மாறாக, அவரது பத்திரிகையில் கதைகள் எழுதினால் அதற்கு தொகை வழங்குவதாகவும் கூறியுள்ளார்.  இவ்வாறுதான்  பஷீர் ஜெயகேசரிக்கு கதைகள் எழுதி, வருமானமீட்ட தொடங்கியுள்ளார். அதே பத்திரிகையில் தான் தான் 1937 ஆம் ஆண்டு "என் தங்கம்" (என் செல்லம்) என்ற அவரது முதல் சிறுகதை வெளியானது. 

## மேற்கோள்கள்

பகுப்பு:கதை
பகுப்பு:மலையாள இலக்கியம்
சக்கரியா தாமஸ்

thumb|சக்கரியா தாமஸ்
**சக்கரியா தாமஸ்** (31 மார்ச் 1943 - 18 மார்ச் 2021) இந்தியாவின் கேரளா மாநிலத்தைச் சேர்ந்த ஒரு அரசியல்வாதியாவார்.  கேரள காங்கிரஸின் மூத்த தலைவராணா இவர், பிரிக்கப்படாத கேரள காங்கிரஸின் பொதுச் செயலாளராகவும், துணைத் தலைவராகவும் பணியாற்றியுள்ளார். 1977-1984 ஆண்டுகளில் கேரளாவின் கோட்டயத்திலிருந்து மக்களவையின் உறுப்பினராகவும் தேர்ந்தெடுக்கப்பட்டு பொதுச்சேவை புரிந்துள்ளார்.. அவர் ஆம் ஆண்டு முதல் கேரள காங்கிரஸ் (சக்கரியா  தாமஸ்) என்ற பிரிவு குழுவின் தலைவராக இருந்துள்ளார்.

## வரலாறு
சக்கரியா தாமஸ், கேரள காங்கிரஸின் பல பிரிவுகளில் ஒன்றான, கேரள காங்கிரஸின் (சக்கரியா தாமஸ்) தலைவராக இருந்து, கொத்தமங்கலம், கடுதுருத்தி ஆகிய தொகுதிகளில் போட்டியிட்டுள்ளார்.   மேலும் இவர் இந்தியாவின் 6வது மற்றும் 7வது மக்களவையில் உறுப்பினராக இருந்து கேரளாவின் கோட்டயம் தொகுதியை 1977 முதல் 1984 வரை பதவியில் இருந்து பிரதிநிதித்துவப்படுத்தியுள்ளார்.  கொரோனா நோயில்  இருந்து மீண்டாலும், அதைத் தொடர்ந்த கல்லீரல் மற்றும் சுவாச மண்டலம் பிரச்சனைகள் காரணமாக அவைகள் பாதிக்கப்பட்டு நிமோனியா ஏற்பட்டதைத் தொடர்ந்து அவர் 18 மார்ச் 2021 அன்று கொச்சியில் இறந்தார்.

## தனிப்பட்ட வாழ்க்கை
கேடி சக்கரியா மற்றும் அச்சம்மா ஆகியோரின் மகனான, சக்கரியா தாமசுக்கு,  லலிதா என்ற மனைவியும் நிர்மலா, அனிதா, லதா ஆகிய மூன்று மகள்களும், சகரியா என்ற மகனும் உள்ளனர். இவர் திருவிதாங்கூர் சுகர்ஸ் மற்றும் கேரள மாநில தொழில்துறை மற்றும் நிறுவனங்களின் தலைவராகவும் பணியாற்றியுள்ளார்.

## மேற்கோள்கள்


பகுப்பு:கோட்டயம் மாவட்ட மக்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:2021 இறப்புகள்
பகுப்பு:1943 பிறப்புகள்
பகுப்பு:மலையாள அரசியல்வாதிகள்
விவேக் ரகுநாத் பண்டிட்

**பாவ்**  என்றழைக்கப்படும் **விவேக் ரகுநாத் பண்டிட்** இந்தியாவைச் சேர்ந்த  சமூக சேவகர் ஆவார். மும்பையில் தனது கல்வியை முடித்த இவர், அங்கிருந்து வெளியேறி தனது மனைவி வித்யுலதாவுடன் மகாராஷ்டிராவின் கிராமப்புறங்களுக்குச் சென்று ஏழை மக்களுக்கு உதவும் வகையில் வளர்ச்சிப் பணிகளைத் தொடங்கினார். 1982 ஆம் ஆண்டுகளில், இவரது சமூக சேவைகளின் ஆரம்ப கட்டத்தில் வசாயில் உள்ள தாஹிசார் கிராமத்தைச் சேர்ந்த மக்களுக்காக  **ஷ்ரமஜீவி சங்கதனா** என்ற அமைப்பை நிறுவி அதன்மூலம் பல்வேறு கொத்தடிமை தொழிலாளர்களை விடுவித்துள்ளார். இத்தகைய சிறந்த பணிக்காக இவருக்கு 1999 ஆம் ஆண்டில் சர்வதேச அடிமை எதிர்ப்பு விருது வழங்கப்பட்டுள்ளது.

2009 ஆம் ஆண்டு மகாராட்டிர சட்டமன்றத் தேர்தலில் சிவசேனாவின் ஆதரவுடன் சுயேச்சையாக மகாராஷ்டிர மாநிலத்தின் வசாய் தொகுதியில் போட்டியிட்டு வென்று,  அங்கிருந்து மகாராஷ்டிர சட்டப் பேரவைக்கு தேர்ந்தெடுக்கப்பட்டுள்ளார். சிவ சேனாவின் ஆட்சிக்காலத்தில் அம்மாநில அளவிலான பழங்குடியினர் பகுதி ஆய்வுக் குழுவின் தலைவராக, மகாராஷ்டிரா அரசின் மாநில அமைச்சர் அந்தஸ்துடன் பணியாற்றியுள்ளார்.

## மேற்கோள்கள்


பகுப்பு:சிவ சேனா அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:வாழும் மக்கள்
இலாலாதேந்து பித்யாதர் மொகப்பத்ரா

**இலாலாதேந்து பித்யாதர் மொகப்பத்ரா** (*Lalatendu Bidyadhar Mohapatra*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1995, 2000 மற்றும் 2004 ஆம் ஆண்டுகளில் பிரம்மகிரியில் போட்டியிட்டு இவர் ஒடிசா சட்டமன்றத்திற்கு தேர்ந்தெடுக்கப்பட்டார்.

பித்யாதர் மொகப்பத்ரா பக்சி இயகபந்து பித்யாதார் கல்லூரியில் வரலாறு மற்றும் அரசியல் அறிவியலில் பட்டப்படிப்பை முடித்தார். 2004 முதல் 2009 ஆம் ஆண்டு ஒரிசா பிரதேச காங்கிரசு ஆலோசனைக் குழுவின் துணைத் தலைவராக இருந்தார்.
 
இலாலாதேந்து பித்யாதர் மொகப்பத்ரா 2016 ஆம் ஆண்டு நவம்பர் மாதம் 6 ஆம் தேதியன்று மூளை பக்கவாதம் மற்றும் பல உறுப்பு செயலிழப்பு காரணமாக இறந்தார்.
Lalatendu Bidyadhar Mohapatra died on 6 November 2016 due to brain stroke and multiple organ failure.
## மேற்கோள்கள்

பகுப்பு:1964 பிறப்புகள்
பகுப்பு:2016 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
அகாடியா, குசராத்

**அகடியா** அல்லது **அங்கடியா** (*(Akadia*or *Ankadia)*என்பது சவுராட்டிரா  தீவகத்தில் உள்ள ஓர் ஊராகும். இது  முன்னாள் ராஜ்புத்திர குட்டி சமத்தானமாகும்.

## ஊர்
அகடியா (அல்லது **அங்கடியா**) என்பது மேற்கு இந்தியாவின் குசராத்தின் அம்ரேலி மாவட்டத்தின் அம்ரேலி வட்டத்தில் அமைந்துள்ளது. இது பாப்ராவிலிருந்து வடகிழக்கே இருபது மைல் தொலைவிலும் , கேரி ஆற்றின் வடக்குக் கரையில் பத்லியாவிலிருந்து வடக்கே நான்கு மைல் தொலைவிலும் அமைந்துள்ளது.

## வரலாறு.
கோகல்வார் பிராந்தில் உள்ள சமத்தானம் சவ்தா ராஜ்புத்திரத் தலைவர்களால் ஆளப்பட்டது. பிரித்தானிய  ஆட்சியின் போது இது  கிழக்கு கத்தியவார்குடியேற்ற முகமையின் பொறுப்பில் இருந்தது.

1901இல் 102 மக்கள் தொகை கொண்ட ஒரே கிராமத்தை மட்டுமே உள்ளடக்கிய இது, 1,250 ரூபாய் மாநில வருவாயை ஈட்டியது (1803 - 044).

இது பிரித்தானியர் காலத்தில் பாப்ரா தானாவின் கீழ் ஒரு தனி கப்பம் செலுத்தும் மாநிலமாக இருந்தது. ஆளும் கராசியர்கள் சவ்தா ராஜபுத்திரர்கள் ஆவர் , சவுராட்டிராவில் இது மட்டுமே விடுதலையான சவ்தா ஆட்சியாக இருந்தது.

## மேற்கோள்கள்

## வெளி இணைப்புகளும் தகவல் வாயில்களும்
* Imperial Gazetteer, on DSAL.UChicago.edu - Kathiawar

பகுப்பு:அர்மேலி மாவட்டம்
பகுப்பு:குசராத்து மாநிலம்
முகுல் சந்திர கோசுவாமி

**முகுல் சந்திர கோசுவாமி** (*Mukul Chandra Goswami*) என்பவர் இந்தியச் சமூக சேவகர் மற்றும் *ஆஷாதீப்பின்* நிறுவனர் ஆவார். ஆஷா தீப் மனநலம் பாதிக்கப்பட்டவர்களுக்கான இல்லங்களை நடத்துகிறது. வயதானவர்கள் மற்றும் மன நோயாளிகளின் மறுவாழ்வுக்காகச் செயல்படுகிறது. வங்கியாளராக கோசுவாமி, தனது வேலையை விட்டுவிட்டு, 1996ஆம் ஆண்டு தனது வீட்டில் ஆஷா தீப் அமைப்பை நிறுவினார். ஆனால், பல ஆண்டுகளாக, *ரோஷ்மி*, மனநலம் குன்றியவர்களுக்கான இல்லம், *நவ்சேத்னா*, திட்டம் மனநோயாளிகளின் மறுவாழ்வு, *பிரசாந்திலோய்*, முதியோருக்கான பகல் நேரப் பராமரிப்பு மையம் மற்றும் வெளிப்புற மருத்துவமனை நடத்தி வந்தார். 2014ஆம் ஆண்டில் நாட்டின் நான்காவது உயரிய இந்தியக் குடிமகன் விருதான பத்மசிறீ விருதினை இந்திய அரசுஇவருக்கு வழங்கியது.

## மேற்கோள்கள்

பகுப்பு:Articles with hCards
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:வாழும் மக்கள்
பதுளை தொடருந்து நிலையம்

**பதுளை தொடருந்து நிலையம்** இலங்கையின்  ஊவா மாகாணத்தின் தலைநகரான பதுளையில் அமைந்துள்ள ஒரு தொடருந்து நிலையம் ஆகும். இது முதன்மை வழித்தடத்தின் கடைசி நிலையமாகும். கொழும்பிலிருந்து  தொலைவில் அமைந்துள்ள இந்நிலையம்  சராசரி கடல் மட்டத்திற்கு மேல்  இல் அமைந்துள்ளது. பதுளை நகர மத்தியிலிருந்து சுமார்  தூரத்திலுள்ளது. முதன்மை வழித்தடத்தில் இயங்கும் பொடி மெனிகே மற்றும் உடரட்ட மெனிகே விரைவு தொடருந்து வண்டிகள் உட்பட பல தொடருந்துகள் இந்த நிலையத்தில் முடிவடைகின்றன.

நானுஓயாவிலிருந்து பதுளை வரையிலான பாதையின் கட்டுமானம் 1924 இல் நிறைவடைந்தது. பயணிகள் போக்குவரத்து 1924 ஆம் ஆண்டு பெப்ரவரி 5 ஆம் திகதி ஆரம்பிக்கப்பட்டது. இருப்பினும் நிலையம் உத்தியோகபூர்வமாக ஏப்ரல் 5, 1924 வரை திறக்கப்படவில்லை. மலையக தொடருந்துப் பாதையின் கடைசி நிலையம் இதுவாகும். மேலும் இந்த நிலையம் தொடருந்து இயந்திரத்தைத் திருப்பக்கூடிய திருப்பு மேசை ஒன்றைக் கொண்டுள்ளது. இந்த நிலையத்தில்  தொடருந்து நிலைய அதிபர், சிறு பணியாளர்கள், உதவி ஊழியர்கள் என சுமார் 100 பேர் பணிபுரிகின்றனர். இந்த நிலையம் மலையகத் தொடருந்துப் பாதையின் மிக அழகான நிலையங்களில் ஒன்றாகும். 

## வழித்தடம்

## மேற்கோள்கள்

பகுப்பு:Coordinates on Wikidata
பகுப்பு:பதுளை மாவட்டத்தில் உள்ள தொடருந்து நிலையங்கள்
கம்பகா தொடருந்து நிலையம்

**கம்பகா தொடருந்து நிலையம்** என்பது இலங்கையின் மேற்கு நகரமான கம்பகாவில் உள்ள ஒரு தொடருந்து நிலையம் ஆகும். இந்த நிலையம் இலங்கை தொடருந்து போக்குவரத்து சேவையால் பராமரிக்கப்படுகிறது, இது அரசால் நடத்தப்படும் தொடருந்து நிலையம் ஆகும்.

## அமைவிடம்
கம்பகா தொடருந்து நிலையம் கம்பகாவின் மையத்தில் அமைந்துள்ளது. இது ஹெனரத்கொட தாவரவியல் பூங்காவிற்கு அருகில் அமைந்துள்ளது. பண்டாரநாயக்க பன்னாட்டு வானூர்தி நிலையம் மற்றும் கொழும்பு கோட்டை தொடருந்து நிலையம் ஆகியவை கம்பகா தொடருந்து நிலையத்திலிருந்து முறையே 15 மற்றும் 28 கிலோமீட்டர் தொலைவில் உள்ளன. இது சராசரி கடல் மட்டத்திலிருந்து 10.97 மீ உயரத்தில் கொழும்பு கோட்டை ரயில் நிலையத்திலிருந்து பிரதான பாதையில் 15 ஆவது நிலையமாகும். 

இந்தத் தொடருந்து நிலையத்தில் மூன்று நடைமேடைகள் உள்ளன. ஒரு பக்க வழியும் இரண்டு ஊடறு வளைவுப் பாதைகளும் உள்ளன. இது பயணிகள் தொடருந்து முனையமாக வடிவமைக்கப்பட்டுள்ளது.

## வரலாறு
thumb| ஹெனரத்கொட பழைய தொடருந்து நிலையம்
1864 ஆம் ஆண்டில், பிரித்தானிய குடியேற்றவாசிகள் மலைநாட்டிலிருந்து கொழும்புக்கு தேநீர் மற்றும் காப்பி கொண்டு செல்வதற்கு வசதியாக *ஹெனரத்கொட ரயில் நிலையமாக* இந்த நிலையத்தை நிர்மாணித்தனர்.  1926 இல், இந்த நிலையம் இரட்டைத் தொடருந்துப் பாதையுடன் மேம்படுத்தப்பட்டு நாட்டின் முக்கிய தொடருந்து நிலையமாக மாறியது.

பின்னர், பழைய நிலையம் கைவிடப்பட்டு *கம்பகா தொடருந்து நிலையம்* என்ற பெயருடன் தற்போதைய இடத்திற்கு மாற்றப்பட்டது. ஆனால் தற்போதைய நிலையத்திலிருந்து சுமார் 100 மீ தொலைவில் உள்ள பாதையில் பழைய ஹெனரத்கொட நிலையம் இன்னும் காணப்படுகிறது.  தற்போது இந்த பழைய ஹெனரத்கொட தொடருந்து நிலையக் கட்டடம் தொல்பொருள் திணைக்களத்தின் கம்பகா பிராந்திய காரியாலயமாக செயற்பட்டு வருகின்றது. 

## வழித்தடம்

## மேலும் பார்க்க

* இலங்கையில் உள்ள தொடருந்து நிலையங்களின் பட்டியல்
* வழித்தடம் வாரியாக இலங்கையில் உள்ள தொடருந்து நிலையங்களின் பட்டியல்
* இலங்கை தொடருந்து போக்குவரத்து

## மேற்கோள்கள்

பகுப்பு:Coordinates on Wikidata
பகுப்பு:கம்பகா மாவட்டத்தில் உள்ள தொடருந்து நிலையங்கள்
மீனாட்சி பானர்ஜி

**மீனாட்சி பானர்ஜி** (*Meenakshi Banerjee*) என்பர் ஓர் இந்திய நீலப்பச்சைப்பாசியில் ஆய்வு மேற்கொண்ட அறிவியலாளர் ஆவார். இவர் டெக்சாசுன் ஹூஸ்டனில் உள்ள ரைஸ் பல்கலைக்கழகத்தில் பயன்பாட்டு அல்கா ஆராய்ச்சி மையத்தின் தலைவர் ஆவார். இவர் போபாலில் உள்ள பர்கத்துல்லா பல்கலைக்கழகத்தின் உயிரியல் துறையின் முன்னாள் தலைவர் ஆவார்.

## கல்வி
பானர்ஜி தனது பள்ளிப்படிப்பை  ஆசான்சோலில் உள்ள ஐரிஷ் கன்னிமாடப் பள்ளியில் முடித்தார். பின்னர் ராஞ்சி பல்கலைக்கழகத்தின் நிர்மலா கல்லூரியில் அறிவியல் பயின்றார். இவர் இளநிலை தாவரவியல் பயில பனாரசு இந்து பல்கலைக்கழகத்தில் சேர்ந்தார். இந்த பாடத்தில் இவருக்கு இருந்த ஆர்வம் காரணமாக தாவரவியலில் முதுநிலைப் பட்டம் பயில வழிவகுத்தது. இக்கல்வியின் போது நீலப்பச்சைபாசியில் ஆர்வத்தை வளர்த்துக் கொண்டார்.

## பணி
பானர்ஜி 1989-ல் பர்கத்துல்லா பல்கலைக்கழகத்தில் விரிவுரையாளராகச் சேர்ந்தார். இவர் 1997-ல் இணைப்பேராசிரியராகவும், 2005-ல் பேராசிரியராகவும் ஆனார். பல்கலைக்கழகத்தில் உயிரியல் துறையின் தலைவராகச் செயல்பட்டார்.

## விருது
பானர்ஜி 2010ஆம் ஆண்டிற்கான முனைவர் கே. என். கட்ஜு மாநில அளவிலான அறிவியல் விருதைப் பெற்றார். பானர்ஜி தேசிய அறிவியல் அகாதமியின் வாழ்நாள் உறுப்பினராக உள்ளார்.

## ஆய்வு
இவரது தற்போதைய ஆய்வுகள் பாசி உயிர் உரங்களில் அரிய வகை மருத்துவத் தாவரங்களைப் பரப்புவதற்கான ஆராய்ச்சி ஆகும். வாழ்வின் எல்லையில் வாழும் குளிர் மற்றும் வெப்பமான பாலைவனங்கள் உட்பட பல்வேறு வாழ்விடங்களிலிருந்து நீலப்பச்சைப்பாசி குறித்த ஆய்வினை மேற்கொண்டு வருகிறார். கழிவுநீரைச் சுத்திகரிக்கவும் உயிரி எரிபொருளை உருவாக்கவும் பாசிகளைப் பயன்படுத்துவது குறித்து இவர் ஆய்வுக் கட்டுரைகள் வெளியிட்டுள்ளார்.

## மேற்கோள்கள்

பகுப்பு:Articles with hCards
பகுப்பு:வங்காளப் பெண் அறிவியலாளர்கள்
பகுப்பு:வங்காள அறிவியலாளர்கள்
பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
குன்வர் திர்

**குன்வர் திர் சிங்** (*Kunwar Dhir Singh*) ஒரு உஜ்ஜெனிய பர்மர் குலத்தைச் சேர்ந்த இராஜபுத்ர தலைவரும், 17 ஆம் நூற்றாண்டில் பீகாரில் முகலாயபேரரசிற்கு எதிராக போராடிய கிளர்ச்சியாளரும் ஆவார். இவர் போஜ்பூர் மாவட்டத்திலுள்ள பிரு பர்கானாவைச் சேர்ந்த பிக்ரம் ஷாஹியின் மகனாவார். 
## முகலாயர்களுக்கு எதிரான கிளர்ச்சி
இவர் ருத்ர சிங் என்று அழைக்கப்படும் அண்டை நாட்டுத் தலைவருடன் சேர்ந்து கொண்டு தனது அண்டைப் பகுதிகளை தன்னுடன் இணைத்துக் கொண்டார். மேலும் அவர்களின் தெகாரி மற்றும் போஜ்பூரைச் சுற்றியுள்ள பகுதிகளில் பலமுறை முற்றுகைகளை நடத்தினார். இவர்களின் பலத்தை உணர்ந்த பீகாரின் சுபேதார், சஃபி கான், இவர்களது கூட்டணியை உடைக்க நினைத்தார். இவர் ருத்ரா சிங்கை அணுகி, தனது கிளர்ச்சிக்காக மன்னிப்புக் கேட்டு முகலாய அதிகாரிகளுக்கு கணிசமான தொகையை செலுத்தும் வரை அவர் முன்பு வைத்திருந்த பதவி மற்றும் பட்டம் மீட்டமைக்கப்படும் என்று உறுதியளித்தார். இதற்கு ஒப்புக்கொண்ட ருத்ர சிங் குன்வர் திருக்கு துரோகம் செய்தார். பிந்தையவர் தலைமறைவாகிவிட்டார். 

குன்வர் திர் மற்றும் இவரது படைகள் இறுதியில் 1682 இல் மீண்டும் மேற்கு சம்பாரண் மாவட்டத்தில் சில கிராமங்களைக் கைப்பற்றினர். ருத்ர சிங் முகலாயர்களுக்காக இழந்த பிரதேசத்தை மீண்டும் கைப்பற்றுமாறு சுபேதாரால் கட்டளையிடப்பட்டார். மேலும் அவர் பலமான படையுடன் சம்பாரணுக்கு அணிவகுத்து குன்வரை தோற்கடித்தார். இருப்பினும், குன்வர் திர் 1683 இல் மீண்டும் ருத்ர சிங் மற்றும் அகிதத் கான் ஆகியோரின் கூட்டுப் படைகளைத் தோற்கடித்தார்.  இந்த வெற்றியால் உற்சாகமடைந்த குன்வர் திர், பௌஜ்தார் அகிதாத் கான் கட்டுப்பாட்டில் இருந்த அர்ராவைத் தாக்குவதற்கான முயற்சிகளை மேற்கொண்டார். இதை அறிந்த முகலாயர்கள், அகிதத் கானுக்கு சாத்தியமான அனைத்து உதவிகளையும் செய்ய ஒரு படை அனுப்பினர். இதை உணர்ந்த குன்வர் திர் கோரக்பூருக்கு தப்பி ஓடி பர்ஹாஜில் ஒரு புதிய கோட்டையை நிறுவினார். 1685 இல்  மீண்டும் ஏகாதிபத்திய பிரதேசங்களில் கொள்ளையடிக்கத் தொடங்கினார்.

## இறப்பு
குன்வர் திர் இறுதியில் 1712 இல் இறந்தார், ஆனால் அவரது மகன் சுதிஸ்ட் நாராயண் தனது கிளர்ச்சியைத் தொடர்ந்தார்.

## சான்றுகள்

பகுப்பு:1712 இறப்புகள்
பகுப்பு:பீகார் வரலாறு
புரோப்பாசெருமேனியம்

**புரோப்பாசெருமேனியம்** (*Propagermanium*) என்பது (HOOCCH2CH2Ge)2O3)*n* என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவுலோகவேதியியல் சேர்மமாகும்.  பிசு(2-கார்பாக்சியெத்தில்செருமேனியம்) செசுகியூவாக்சைடு மற்றும் 2-கார்பாக்சியெத்தில்செருமாசெசுகியூவாக்சேன் என்ற பெயர்களாலும் இச்சேர்மம் அறியப்படுகிறது. ஒரு மாற்று மருந்தாக புரோபாசெருமேனியம் விற்பனை செய்யப்படுகிறது. 

இச்சேர்மம் முதன்முதலில் 1967 ஆம் ஆண்டில் சப்பான் நாட்டில் உள்ள அசாய் செருமேனியம்  ஆராய்ச்சி நிறுவனத்தில் கண்டறியப்பட்டது. இது நீரில் கரையக்கூடிய கரிமசெருமேனியச் சேர்மமாகும். ஆரோக்கியமான உணவு வகைகளில் இது மூலப்பொருளாகப் பயன்படுத்தப்படுகிறது. எலிகளுடனான ஆய்வுகளில் இந்த சேர்மம் குறைந்த நச்சுத்தன்மையைக் காட்டுகிறது

## மேற்கோள்கள்

பகுப்பு:செருமேனியம்(IV) சேர்மங்கள்
பகுப்பு:கனிமவேதியியல் பலபடிகள்
வவிலாலா கோபாலகிருட்டிணய்யா

**வவிலாலா கோபாலகிருட்டிணய்யா** (*Vavilala Gopalakrishnayya*)  1950 ஆம் ஆண்டு முதல் 1960 ஆம் ஆண்டு வரை  சட்டமன்ற உறுப்பினராக இருந்தார். மத ரீதியாக காந்திய தத்துவத்தைப் பின்பற்றினார். இவர் 1906 ஆம் ஆண்டு பிறந்து 2003 ஆம் ஆண்டு ஏப்ரல் மாதம் 29 ஆம் தேதி இறந்தார்.

## சுயசரிதை
1906 ஆம் ஆண்டு ஆந்திரா மாநிலத்தின் குண்டூர் மாவட்டத்தில் உள்ள சட்டெனப் பள்ளியில் பிறந்த இவர், பத்திரிகையாளராக தனது வாழ்க்கையைத் தொடங்கினார். பிறகு சுதந்திரப் போராட்டத்தில் ஈடுபட்டார். சுதந்திரத்திற்குப் பிறகு, அவர் 1952 ஆம் ஆண்டு சென்னை மாகாண  சட்டமன்றத்திற்கும், 1955 ஆம் ஆண்டு ஆந்திர மாநில சட்டமன்றத்திற்கும், 1962 மற்றும் 1967 ஆம் ஆண்டுகளில் ஆந்திரப் பிரதேச சட்டமன்றத்திற்கும் சட்டெனப்பள்ளி தொகுதியிலிருந்து தேர்ந்தெடுக்கப்பட்டார். நான்கு முறையும், இவர் பிரிக்கப்படாத இந்திய பொதுவுடைமை கட்சியின் ஆதரவுடன் சுயேச்சையாக தேர்ந்தெடுக்கப்பட்டார். ஆந்திரப் பிரதேசத்தில் உள்ள கூட்டுறவு இயக்கம் மற்றும் நூலக இயக்கத்துடன் தொடர்புடையவர்.

இவரது நீண்ட அரசியல் வாழ்க்கையில், வவிலாலா 1950 ஆம் ஆண்டுகளின் நடுப்பகுதியில் ஆந்திர பிரதேசம் அமைப்பதற்கான விசாலந்திரா இயக்கம், குண்டூரில் நடந்த நந்திகொண்டா திட்ட போராட்டம் மற்றும் விவசாயிகள் போராட்டங்கள் உட்பட மாநிலத்தில் கிட்டத்தட்ட அனைத்து முக்கிய போராட்டங்களிலும் பங்கேற்றார். 1990 ஆம் ஆண்டுகளில் ஆந்திர மாநிலத்தில் நடந்த அரக்கு எதிர்ப்பு போராட்டம் மற்றும் பூரண மதுவிலக்கு இயக்கத்திலும் பங்கேற்றார். 1997 ஆம் ஆண்டு இந்திய நாட்டில் தயாரிக்கப்பட்ட வெளிநாட்டு மதுபானங்கள் மீதான தடை தளர்த்தப்படுவதற்கு முன்பு, மாநில அளவிலான முழுத் தடைக்கான அமலாக்கக் குழுவின் தலைவராக  இருந்தார்.

ஆந்திர மாநில அலுவல் மொழி ஆணையத்தின் தலைவராகவும் இருந்தார். ஆந்திரப் பல்கலைக்கழகம் அவருக்கு கலாபிரபூர்ணா விருது வழங்கிக் கௌரவித்தது. மத்திய அரசு இவருக்கு பத்ம பூசன் பட்டத்தையும் வழங்கி கவுரவித்தது.

## விருதுகள்

* கலாபிரபூர்ணா (கௌரவ டாக்டர் பட்டம்), ஆந்திரா பல்கலைக்கழகம்
* 1992 ஆம் ஆண்டு: பத்ம பூசன், மத்திய அரசு 

## மேற்கோள்கள்


பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:குண்டூர் மாவட்ட நபர்கள்
பகுப்பு:2003 இறப்புகள்
பகுப்பு:1906 பிறப்புகள்
நீலக் கன்ன பூங்கொத்தி

**நீலக் கன்ன பூங்கொத்தி** (*Blue-cheeked flowerpecker*) அல்லது **செம்மார்பு பூங்கொத்தி** ***(டைகேயம் மாகே-Dicaeum maugei***) என்பது டைகேயிடே குடும்பத்தில் உள்ள ஒரு பறவை சிற்றினம் ஆகும். இது சிறு சுண்டாத் தீவுகளில் (திமோர் தீவு) காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்


பகுப்பு:பூங்கொத்தி
பெர் கேசி

**பெர் கேசி** (*Per Hage*)  அமெரிக்க நாட்டினைச் சேர்ந்த மானிடவியலாளர் ஆவார். இவர் 1935 ஆம் ஆண்டு அக்டோபர் மாதம் 9 ஆம் தேதி பிறந்தார். 2004 ஆம் ஆண்டு சூலை மாதம் 25 ஆம் தேதி  இறந்தார். மானிடவியலுக்கும் கணிதத்துக்கும் உள்ள தொடர்புகளை ஆராய்ந்தனர்.   

## காரியுடன் வெளியிட்ட புத்தகங்கள்
* *மானுடவியலில் கட்டமைப்பு மாதிரிகள்* (1984 ஆம் ஆண்டு)
* *தீவு நெட்வொர்க்குகள்: ஓசியானியாவில் தொடர்பு, உறவினர் மற்றும் வகைப்படுத்தல் கட்டமைப்புகள்* (2007 ஆம் ஆண்டு)
* *ஓசியானியாவில் பரிமாற்றம்: ஒரு வரைபடக் கோட்பாடு பகுப்பாய்வு* (1991 ஆம் ஆண்டு)

## மேற்கோள்கள்

 
பகுப்பு:2004 இறப்புகள்
பகுப்பு:1935 பிறப்புகள்
அன்னெட் காமில்டன்

**அன்னெட் காமில்டன்** (*Annette Hamilton*) 1945 ஆம் ஆண்டு பிறந்த  ஆத்திரேலிய நாட்டினைச் சேர்ந்த   கலாச்சார மானுடவியலாளர் ஆவார். இவர் ஆத்திரேலிய மானுடவியல் சங்கத்தின் மூத்த உறவினர் ஆவார். இவர் இச்சங்கத்தில் பங்கேற்ற பிறகு தெற்கு ஆத்திரேலியா நிபுணத்துவம் பெற்றது.  தென்கிழக்கு ஆசியாவில் ஊடகத்தின் காட்சி மற்றும் மானுடவியல் பற்றிய விரிவுரை  வெளியிடுவதில் ஒரு முக்கிய பயிற்சியாளராக ஆனார்.

## மேற்கோள்கள்

## வெளி இணைப்புகள்
* 'பேராசிரியர் அனெட் ஹாமில்டன்' @ யுஎன்எஸ்டபிள்யூ ஸ்கூல் ஆஃப் தி ஆர்ட்ஸ் அண்ட் மீடியா
* Annette-Hamilton.com

பகுப்பு:வாழும் மக்கள்
பகுப்பு:1945 பிறப்புகள்
சுற்றுச்சூழல் மண் அறிவியல்

**சுற்றுச்சூழல் மண் அறிவியல்** என்பது மனிதர்களுக்கும் மட்கோளம்,  உயிர்க்கோளம் , பாறைக்கோளம் ,  நீர்க்கோளம், வளிமண்டலத்துக்கும்  இடையிலான ஊடாட்டங்களைப் பற்றிய ஆய்வு ஆகும். சுற்றுச்சூழல் மண் அறிவியல் பின்வருவனவற்றை உள்ளடக்கிய புலத்தின் அடிப்படை, பயன்பாட்டுக் கூறுகளை உள்ளடக்கியதாகும். இடைநீரகங்கள்,  மேற்பரப்பு நீர் தரம் - வடோஸ் மண்டல செயல்பாடுகள், கழிவு வடிகால் களப்புல மதிப்பீடு,ம் செயல்பாடும், கழிவுநீரின் நில தூய்மிப்பு,  புயல் நீர், அரிப்புக் கட்டுப்பாடு - உலோகங்களாலும் பூச்சிக்கொல்லிகளாலும் மண் மாசுபடுதல்,  மண்ணின் மாசுநீக்கம்,  அழிவநிலங்களை மீட்டெடுப்பது - மண் தரமிறக்கம், ஊட்டச்சத்து மேலாண்மை - மண்ணிலும் நீரிலும் நச்சுயிரிகள், குச்சியிரிகளின் இயக்கம், உயிரியல் மறுசீராக்கம், தீங்கான மாசுபடுத்திகளை சீரழிக்கக்கூடிய மண் நுண்ணுயிரிகளின் வளர்ச்சிக்கான மூலக்கூறு உயிரியல், மரபணு பொறியியலின் பயன்பாடு, நிலப் பயன்பாடு, புவி வெப்பமடைதல், அமில மழை, மனித உருவாக்க மண் ஆய்வு,. சுற்றுச்சூழல் மண் அறிவியலில் செய்யப்படும் பெரும்பாலான ஆராய்ச்சிகளின் படிமங்கள்  ஆகியவற்றைப் பயன்படுத்துவதன் வழியாக  உருவாக்கப்படுகின்றன.

## மேலும் காண்க

* மண் செயல்பாடுகள்

## மேற்கோள்கள்

## நூல்தொகை
*Hillel, D., J.L.. Hatfield, D.S. Powlson, C. Rosenweig, K. M. Scow, M.J. Singer and D.L. Sparks. Editors. (2004) Encyclopedia of Soils in the Environment, Four-Volume Set, Volume 1-4, 

## வெளி இணைப்புகள்
*

பகுப்பு:சுற்றுச்சூழலியல்
பலோமா கே ஒய் பிளாசுகோ

**பாலோமா கே ஒய் பிளாசுகோ** (*Paloma Gay y Blasco*) பாலினம் மற்றும் சுபானிய மொழி கிட்டானோசு (ரோமா/சிப்சிகள்) ஆகியவற்றில் நிபுணத்துவம் பெற்ற ஒரு சமூக மானிடவியலாளர் ஆவார். இவர் புனித ஆண்ட்ரூசு பல்கலைக்கழகத்தில் முழுநேர விரிவுரையாளராக உள்ளார். மேலும் இரண்டு புத்தகங்கள் மற்றும் பல கட்டுரைகளை வெளியிட்டுள்ளார். இதில் *ஜிப்சிசு இன் மாட்ரிட், பாலினம் மற்றும் அடையாளத்தின் செயல்திறன்* என்பது 1999 ஆம் ஆண்டு பெர்க் என்னும் இடத்தில் உள்ள ஆக்சுபோர்டு பல்கலைக்கழகம் மற்றும்  2008 ஆம் ஆண்டு ரூட்லெட்சு பல்கலைக்கழகத்தில் கூன் வார்டலுடன் இணைந்து "எத்னோகிராபியை எவ்வாறு படிப்பது"  என்ற புத்தகத்தை வெளியிட்டார்.

## மேற்கோள்கள்
செயின்ட் ஆண்ட்ரூஸ் பல்கலைக்கழகத்தின் இணையதளத்தில் சுயவிவரம்

பகுப்பு:வாழும் மக்கள்
புரோமா தாகூர்

**புரோமா தாகூர்** (Proma Tagore) என்பவர் ஒரு கனடிய கவிஞர் மற்றும் பதிப்பாசிரியர் ஆவார், இவர் 2014 ஆம் ஆண்டு நங்கை, நம்பி, ஈரர், திருனர் எழுத்தாளர்களுக்கான டேன் ஓகில்வி பரிசில் தனிச்சிறப்புக்கான கௌரவத்தைப் பெற்றார் 

இந்தியாவின் கொல்கத்தாவில் பிறந்த தாகூர் நான்கு வயதில் தனது குடும்பத்துடன் கனடாவிற்குக் குடிபெயர்ந்தார்.பிரிட்டிசு கொலம்பியாவின் விக்டோரியா மற்றும் வான்கூவரில் வசிக்கிறார்.

*லேங்குவேஜ் இஸ் நாட் எ ஒன்லி திங் தட் பிரேக்ஸ்* எனும் ஒரு கவிதைத் தொகுப்பையும் *தி ஷேப்ஸ் ஆஃப் சைலன்ஸ்: ரைட்டிங் பை வுமன் ஆஃப் கலர் அண்ட் தி பாலிடிக்ஸ் ஆஃப் டெஸ்டிமினி*  எனும் இலக்கியப் பகுப்பாய்வினையும் வெளியிட்டார். இனப் பாகுபாடு மற்றும் குடியேற்ற விலக்கம் என்ற தலைப்பில் மாணவர்கள் மற்றும் கல்வியாளர்களின் கட்டுரைகளின் தொகுப்பான *இன் அவர் ஓன் வாய்சஸ்: லேர்னிங் அண்ட் டீச்சிங் டுவேர்ட் டீகாலனிசேசன்* *என்பதன்* பதிப்பாசிரியராகவும் இருந்தார்.

## படைப்புகள்

* *இன் அவர் ஓன் வாய்சஸ்: லேர்னிங் அண்ட் டீச்சிங் டுவேர்ட் டீகாலனிசேசன்* (லார்குமா பதிப்பகம், 2006. )
* *தி ஷேப்ஸ் ஆஃப் சைலன்ஸ்: ரைட்டிங் பை வுமன் ஆஃப் கலர் அண்ட் தி பாலிடிக்ஸ் ஆஃப் டெஸ்டிமோனி* ( மெக்கில்-குயின்ஸ் பல்கலைக்கழகப் பதிப்பகம், 2009.)
* *லேங்குவேஜ் இஸ் நாட் எ ஒன்லி திங் தட் பிரேக்ஸ்* ( ஆர்சனல் பல்ப் பதிப்பகம், 2011. )

## மேற்கோள்கள்

பகுப்பு:வாழும் மக்கள்
பகுப்பு:கொல்கத்தா எழுத்தாளர்கள்
அந்தோணி டி சா

**அந்தோணி (தினோ) டி சா** (*Anthony de Sa*) என்பவர் ஓர் ஓய்வு பெற்ற இந்திய ஆட்சிப் பணி அதிகாரியும் கவி எழுத்தாளரும் ஆவார். தற்போது இவர் தனது சொந்த ஊரான கோவாவில் உள்ளார். இவர் மாபுசா நகர்ப்புற கூட்டுறவு வங்கியின் (MUCB) கலைபலுவலராக நியமிக்கப்பட்டுள்ளார். இவர் 1980ஆம் ஆண்டு இந்திய ஆட்சிப் பணி குழுவைச் சேர்ந்தவர். இவர் புசாவல் நகரத்தில் உள்ள புனித அலோசியஸ் பள்ளியில் கல்வியைப் பயின்றார். இவர் மும்பை பல்கலைக்கழகத்தில் முதுகலை படிப்பில் தங்கப் பதக்கம் வென்றவர் மற்றும் 1976-ல் கல்லூரியின் சிறந்த மாணவருக்கான சுழல் கழக விருதைப் பெற்றவர். இவர் ஆர்வர்டு பல்கலைக்கழகத்தில் மேலும் ஒரு முதுகலைப் பட்டம் பெற்றார்.

## மேற்கோள்கள்

பகுப்பு:கோவா நபர்கள்
பகுப்பு:இந்திய ஆட்சிப் பணி அலுவலர்கள்
சாபர் சைபுல்லா

**சாபர் சைஃபுல்லா சாங்லிகர்** (*Zafar Saifullah Sanglikar*)  1993  ஆம் ஆண்டு முதல் 1994 ஆம் ஆண்டு  வரை இந்திய அரசின் மந்திரிசபை செயலாளராக நியமிக்கப்பட்டிருந்தவர் ஆவார்.  1936 ஆம் ஆண்டில் இவர் பிறந்தார்.

சாபர் சைபுல்லா இந்திய நிர்வாக சேவை அதிகாரிகளின் கர்நாடக தொகுதியைச் சேர்ந்தவர். அமைச்சரவை செயலாளராகப் பணியாற்றுவதற்கு முன்பு, இவர்  கர்நாடக அரசின் இந்திய சிறுபான்மையினர் ஆணையத்தின் உறுப்பினர் செயலர், அரியானா ஆளுநரின் ஆலோசகர், கிராமப்புற மேம்பாட்டுச் செயலர், கர்நாடகா அரசு, உள்ளிட்ட பல்வேறு பதவிகளை வகித்தார்.

2008 ஆம் ஆண்டில் சைஃபுல்லா *சுலைமானிசு &#x2013; லிவ்சு லெசு ஆர்டினரி என்ற* புத்தகத்தைத் தொகுத்து வெளியிட்டார். இந்த புத்தகத்தை இந்திய துணை சனாதிபதி அமீது அன்சாரி வெளியிட்டார்.

இந்தியாவின் அமைச்சரவை செயலாளராக பணியாற்றிய முதல் முசுலீம் இந்திய ஆட்சிப்பணி அதிகாரி சாபர் சைபுல்லா என்பது குறிப்பிடத்தக்கதாகும்.

## மேற்கோள்கள்

பகுப்பு:2014 இறப்புகள்
பகுப்பு:இந்திய முஸ்லிம்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1936 பிறப்புகள்
சாம்பல் பூங்கொத்தி

**சாம்பல்  பூங்கொத்தி** (*Grey-sided flowerpecker*)(*டைகேயம் செலிபிகம்-Dicaeum celebicum*) என்பது டைகேயிடே குடும்பத்தில் உள்ள ஒரு பறவைச் சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## வகைப்பாட்டியல்
சாம்பல் பூங்கொத்தியில் ஐந்து துணையினங்கள் அங்கீகரிக்கப்பட்டுள்ளன.

* *டை. செ. தாலாடென்சே* - மேயர், & விகில்சுஒர்த், 1895. தாலோடு தீவு 
* *டை. செ. சங்கிரென்சு* - சால்வடோரி, 1876 : சங்கிஹே மற்றும் சியாவ் தீவு
* *டை. செ. செலிபிகம்* - முல்லர், எசு, 1843. சுலாவெசி, மனடோடுவா, பாங்கா, லெம்பே, டோஜியன், மூனா மற்றும் புட்யுங்
* *டை. செ. சுலேன்சு* - சார்ப், 1884. சூலா தீவுகள் மற்றும் பாங்காய் 
* டை. செ. குகெனி - ஹார்டெர்ட், 1903 : சில வகைப்பாட்டியலாளர் இதனைத் தனி சிற்றினமாக கருதுகின்றனர். வகாடோபி தீவுக்கூட்டம் (சுலவேசியின் தென்கிழக்கு)

## படங்கள்

Dicaeum celebicum.JPG|
Dicaeum celebicum celebicum (female) juv.JPG|
Grey-sided Flowerpecker feed Muntingia calabura fruit.ogg|
Dicaeum celebicum compared to Dicaeum kuehni (vertical).jpg|


## மேற்கோள்கள்

## மேற்கோள்கள்


பகுப்பு:Articles with 'species' microformats
பகுப்பு:காணொளிக் கோப்பு உள்ள கட்டுரைகள்
பகுப்பு:பூங்கொத்தி
பகுப்பு:சுலாவெசி